ગુજરાત વિધાનસભાની ચૂંટણીને ગણતરીના દિવસો બાકી રહ્યા છે ત્યારે ભાજપ દ્વારા તા 17 નવેમ્બરના રોજ ઉમેદવારોની પહેલી યાદી બહાર પાડવામાં આવી હતી. જેમાં ધોળકાની બેઠક પરથી ભૂપેન્દ્રસિંહ ચૂડાસમાને ભાજપમાંથી ટિકિટ આપવામાં આવી છે. ભૂપેન્દ્રસિંહ ચૂડાસમા ભાજપના વરિષ્ઠ નેતા છે. ભૂપેન્દ્રસિંહ ચૂડાસમાનો જન્મ 8 માર્ચ 1950ના રોજ રાજકોટના ગોંડલ તાલુકામાં થયો હતો. ભૂપેન્દ્રસિંહના પિતાનું નામ મનુભા ચૂડાસમા હતું. તેમને એક પુત્ર અને બે પુત્રી છે. ભૂપેન્દ્રસિંહ પહેલી વખત 1990માં વિધાનસભાની ચૂંટણી લડ્યા હતા. ત્યારથી લઈને અત્યાર સુધીમાં તેમણે ગુજરાત ભાજપ સરકારમાં ઘણા મહત્વના વિભાગોના મંત્રી રહી ચુક્યા છે. હાલ ભૂપેન્દ્રસિંહ ગુજરાત સરકારના મંત્રીમંડળમાં શિક્ષણનું ખાતું સંભાળી રહ્યા છે.